# விக்கிப்பீடியா:ஆலமரத்தடி/தொகுப்பு09

## விக்கிபீடியர்களுக்கான பாடநூல் நூலகம்

இதற்கு மேல் உள்ள கலைச்சொல் உருவாக்க வழிகாட்டி தொடர்பாக: தமிழ்நாடு, இலங்கையில் உள்ள பயனர்கள் யாராவது தத்தம் நாட்டு பள்ளி, கல்லூரி அறிவியல், கணித நூல்களைப் பெற்று தங்கள் இல்லத்தில் சேமித்து வைக்க முன்வர முடியுமா? இதற்கான செலவை நாம் கூட்டாக ஏற்றுக் கொள்ள இயலும். தமிழ் விக்கிபீடியாவில் பயன்படுத்தும் கலைச்சொற்களை பாடநூல் சொற்களுடன் ஒப்பிட்டுத் தேவைக்கேற்பத் திருத்துவது மிகவும் இன்றியமையாததாக இருக்கிறது. இணையத்தில் கிடைக்காத சொற்கள் குறித்து தமிழ் விக்கிபீடியர் எவரும் அறிய விரும்பினால் இந்தச் சிறு நூலகத்தைத் தங்கள் இல்லத்தில் வைத்திருக்கும் பயனரைக் கலந்தாலோசித்து முடிவெடுக்கவும் உதவும். --Ravishankar 11:34, 26 செப்டெம்பர் 2007 (UTC)  
:நூலகம் திட்டத்தினர் ஏற்கனவே இலங்கை உயர்தரப் பாடத்திட்டத்துக்காக எழுதப்பட்ட கணிதப் பயிற்சி நூல்களை உரிய அனுமதியுடன் scan செய்துள்ளனர். சில மாதங்களில் அவை இணையத்தில் கிடைக்கும் என நம்பலாம். உயிரியல், இரசாயன, பௌதீகவியல் நூல்கள் சிலவற்றையும் மின்னூலாக்க நூலகத்தினரைக் கேட்கலாம். முடிந்தவரை இலங்கைப் பாடநூல் நூலகத்தை இணையத்திலேயே கிடைக்கச் செய்யலாம். கோபி 11:46, 26 செப்டெம்பர் 2007 (UTC)  
ஆ..இது நல்ல யோசனை. எனக்குத் தோணாமல் போனதே :) ஒருவர் வீட்டில் நூல்களை வாங்கி வைப்பதை விட இணையத்தில் ஏற்றுவது நல்ல யோசனை. இலங்கையின் நூலகம் திட்டம் போல் அனைத்து நூல்களையும் தமிழ்நாட்டில் இணையத்தில் ஏற்ற முடியாது. தமிழகப் பாடநூல்களைப் பொறுத்த வரைக்காவது இப்படி படியெடுத்து இணையத்தில் போடுவதும் சாத்தியமே. இதை ஒரு திட்டமாகச் செய்வதென்றால் இன்னும கொஞ்சம் மெனக்கெட வேண்டும். தமிழ்நாட்டு விக்கிபீடியர் எவரும் தன்னாவலராகச் செயல்பட முன்வந்தால் தயவு செய்து தெரிவியுங்கள். --Ravishankar 11:51, 26 செப்டெம்பர் 2007 (UTC)  
: ரவியின் கருத்துக்கள் தொடர்பாக எனக்குக் கருத்து வேறுபாடு இல்லை. அது போலவே ஏனைய பங்களிப்பாளர்களுக்கும் கொள்கையளவில் கருத்து வேறுபாடுகள் இருக்காது எனவே நம்புகிறேன். ரவியின் பரிந்துரைகள் பல மிகவும் பயனுள்ளவை என்பதுடன் எல்லோராலும் தீவிர கவனத்துக்கும் எடுத்துக் கொள்ளப்பட வேண்டியவை. எனினும் நடைமுறையில் பல சிக்கல்கள் உள்ளன. இணையப் பல்கலைக்கழகத் தளத்தில் உள்ள பட்டியல் மிகவும் பழையது. புதிய வளர்ச்சிகளோடு தொடர்புடைய சொற்கள் இதில் இல்லை. அறிவியல் தொடர்பான பாடப் புத்தகங்களும் பொதுவாக 12 ஆம் ஆண்டு வரையான வகுப்புக்களுக்கு உரியனவே. எனவே பல உயர்நிலைக் கலைச் சொற்களை இங்கும் காணமுடியாது. மேற்படி மூலங்கள் தவிர அவ்வப்போது வெளிவருகின்ற பல்வேறு துறைகளையும் சேர்ந்த கலைச்சொல் அகரமுதலிகளும் உள்ளன. சென்னைக்குச் செல்லும்வேளையில் இவ்வாறான நூல்களைத் தேடிக் கிடைப்பதை வாங்குவதுண்டு. இவ்வாறு ஓரிரு கலைச்சொல் அகரமுதலிகள் என்னிடம் உண்டு. இவற்றுள்,  
:: **டாக்டர் சாமி சண்முகம்** தொகுத்த *மருத்துவக் கலைச்சொற்கள்* என்னும் நூல் சுமார் 700 பக்கங்கள் கொண்டது. ஏராளமான சொற்கள் உள்ளன. ஒப்பீட்டுக்கு வேறு இதுபோன்ற நூல்கள் கிடைக்கவில்லை. எனினும் நல்ல பயனுள்ள நூலாகத் தெரிகிறது.
:: **பேராசிரியர் அ. கி. மூர்த்தி** தொகுத்த *அறிவியல் அகராதி* சுமார் 500 பக்கங்கள் வரை கொண்டது. இதிலுள்ள சொற்கள் சில இணையப் பல்கலைப் பட்டியலில் உள்ளவற்றிலிருந்து வேறுபடுவதைக் காணமுடிகின்றது. அறிவியலின் பல துறைகளிலும் உள்ள ஏராளமான சொற்களை அடக்குவதற்கு இதன் அளவு போதுமானதாக இல்லை. எனினும் பயனுள்ளது.
:: **டாக்டர் சு. சக்திவேல்** தொகுத்த *மானிடவியல் கலைச்சொல் அகராதி* என்பது மிகச் சிறிய நூல். 127 பக்கங்களை மட்டுமே கொண்டது. தற்போதைய நிலையில் மிகவும் பயனுள்ளது எனலாம்.  
: இவற்றைவிட சில நூல்களில் பின்னிணைப்பாகக் கலைச்சொற் பட்டியல்கள் உள்ளன. என்னிடம் பின்வரும் நூல்கள் உள்ளன.
:: **பக்தவச்சல பாரதி** எழுதிய *பண்பாட்டு மானிடவியல்* என்னும் நூலில் குறிப்பிடத்தக்க அளவு சொற்கள் பட்டியலிடப்பட்டுள்ளன.
:: **நாட்டார் வழக்காற்றியல் ஆய்வு மையம்** வெளியிட்ட *பேச்சொலியியல்*, *பேச்சுக் கூறுபாட்டியல்* ஆகிய நூல்கள் அவ்வத்துறைகளைச் சேர்ந்த பல கலைச்சொற் பட்டியல்களைப் பின்னிணைப்பாகக் கொண்டுள்ளன.  
: இவற்றையே நான் பெரும்பாலும் பயன்படுத்தி வருகிறேன். இவை பொதுவாகக் கல்வித்துறையில் உள்ளவர்களால் எழுதப்பட்டிருப்பதால், இவை பெருமளவுக்குப் பாடசாலைகளிலும், பல்கலைக்கழகங்களிலும் பயன்பாட்டிலுள்ள சொற்களுக்கு ஒத்தவையாக இருக்கும் என நம்புகிறேன். மேற்படி துறைகள் தொடர்பான கலைச்சொற்கள் தேவைப்படின் என்னால், இந் நூல்களில் பார்த்து உதவமுடியும்.  
: ஆனால் நமக்கு நிறையத் தேவைப்படுகின்றது. இதற்காக விக்சனரியில் கலைச்சொற் பட்டியலை முறையாகத் தொகுக்க வேண்டும். ஏற்கெனவே புழக்கத்திலுள்ள எல்லாச் சொற்களையும் இதில் உள்ளிட முயலவேண்டும். ரவி எழுதியதுபோல் பாடப் புத்தகங்கள் இதற்கு மிகவும் பயன்படும். இலங்கை, இந்தியாவில் உள்ளவர்கள் இதில் அக்கறை எடுக்கலாம். இத்தொகுப்பில் போதிய அளவு சொற்கள் சேர்ந்தால் தொடர்புடைய பலர் இதில் அக்கறை எடுப்பார்கள் என எதிர்பார்க்கலாம். Mayooranathan 12:29, 26 செப்டெம்பர் 2007 (UTC)  
(பக்தவச்சல பாரதி, நாட்டார் வழக்காற்றியல் ஆய்வு மையம் போன்றோரது நூல்கள் உட்பட) பயனுள்ள நூல்களில் உள்ள பின்னிணைப்புப் பட்டியல்களை முழுமையாக இணையத்துக் கொண்டுவருவது பயனுள்ளதாக இருக்கும். அவர்களைத் தொடர்புகொண்டு அனுமதி பெறுவது சாத்தியமா?. தமிழகத் தோழர்கள் முயன்றால் முடியும். கோபி 12:34, 26 செப்டெம்பர் 2007 (UTC)  
:: கோபியின் தகவலை இப்போது தான் பார்த்தேன். மிகவும் நல்ல செய்தி. நூலகம் திட்டத்தினருக்கு எனது பாராட்டுக்கள். இந் நூல்களில் பெரும்பாலும் தமிழ்ச் சொற்கள் மட்டுமே இருக்கும். இவற்றுக்கான சரியான ஆங்கிலச் சொற்களுடன் இவற்றைத் தொகுக்க வேண்டியிருக்கும். நூலகம் திட்டம் விட்ட இடத்திலிருந்து விக்சனரி தொடரலாம். Mayooranathan 12:40, 26 செப்டெம்பர் 2007 (UTC)  
மயூரனாதன் எல்லா சொற்களும் இணையப் பல்கலையில் இருக்காது என்பது அறிந்ததே. ஆனால், அங்குள்ள பொருத்தமான, அடிப்படையான சொற்களையாவது நாம் பயன்படுத்துவதை உறுதிப்படுத்த வேண்டும். அதற்கு அடுத்து பாடநூல்களில் உள்ள சொற்களுக்கு முன்னுரிமை. நான் சொல்ல வருவது என்னவென்றால், அறிவியல், கணிதக் கட்டுரைகளில் கலைச்சொற்களைக் கையாள்பவர்களுக்கு நடப்பு உலகில் உள்ள சொற்கள் குறித்த தெளிவும் ஒப்பீட்டுப் பார்வையும் இருப்பது அவசியம். பாடநூல்கள் முழுக்கத் தமிழில் தான் இருக்கும் என்பது அறிந்ததே. ஆனால், அவற்றை வாசிக்கும்போது ஆங்கிலக் கலைச்சொற்களுடன் அவற்றைத் தொடர்பு படுத்தி புரிந்து கொள்ள முடியும் தானே? ஆங்கில வழியம், தமிழ் வழியம் இரு வழிய நூல்களைப் பெறுவதும் ஒப்பு நோக்கிப் புரிந்து கொள்ள ஒரு வாய்ப்பு. அவற்றில் ஆங்கிலம்-தமிழ் சொற்பட்டியல்கள் இருக்காது. ஆனால், அவற்றைப் படித்துப் புரிந்து அது போன்ற சொற்பட்டியல்களை விக்சனரியில் உருவாக்க இயலும். விக்சனரி குறித்து ஆர்வலர்களின் கவனத்துக்கு: இந்த ஆண்டு சுமார் 500 சொற்கள் கூட விக்சனரியில் ஏற்றப்படாமல் கவலைக்கிடமான நிலையில் இருக்கிறது. விக்கிபீடியர்கள் அதற்கு கூடிய கவனம் தருமாறு இன்னும் ஒரு முறை கேட்டுக் கொள்கிறேன்.--Ravishankar 12:56, 26 செப்டெம்பர் 2007 (UTC)